Rozsudok Všeobecného súdu (šiesta komora) z 20. septembra 2012 – Maďarsko/Komisia
(vec T-89/10)
„Štrukturálne fondy – Finančná pomoc – Diaľnica M43 medzi mestami Szeged a Makó – DPH – Neoprávnený výdavok“
1.                     Hospodárska, sociálna a územná súdržnosť – Štrukturálna pomoc – Financovanie Úniou – Oprávnené výdavky – Nenávratná daň z pridanej
hodnoty – Určenie pojmu podľa osobitných nariadení pre každý fond a nie podľa vnútroštátneho práva – Pojem odkazujúci na možnosť
príjemcu pomoci odpočítať uvedenú daň [nariadenia Rady č. 1083/2006, článok 56 ods. 4, a č. 1084/2006, článok 3 písm. e)]
(pozri body 36 – 40, 50 – 55)
2.                     Právo Európskej únie – Texty vo viacerých jazykoch – Jednotný výklad – Rozdielnosti medzi jazykovými verziami – Všeobecná
štruktúra a cieľ dotknutých pravidiel ako základ výkladu (pozri body 43, 44)
Predmet
Žaloba o neplatnosť podaná proti rozhodnutiu Komisie zo 14. decembra 2009 o veľkom projekte s názvom „Úsek diaľnice M43 medzi
mestami Szeged a Makó“, ktorý je súčasťou operačného programu „Doprava“ stanovujúceho štrukturálnu podporu Európskej únie
v rámci cieľa „Konvergencia“ z Európskeho fondu regionálneho rozvoja (EFRR) a Kohézneho fondu (CCI 2008HU161PR016)
Výrok
1.
Žaloba sa zamieta.
2.
Maďarsko je povinné nahradiť trovy konania.